EL Επίσημη Εφημερίδα της Ευρωπαϊκής Ένωσης C 100/10

Διάταξη του Προέδρου του Δικαστηρίου της 16ης Δεκεμβρίου 2009 [αιτήσεις του High Court of Justice (Chancery Division), High Court of Justice (England & Wales), Queen’s Bench Division (Administrative Court) (Ηνωμένο Βασίλειο), για την έκδοση προδικαστικής αποφάσεως] — Football Association Premier League Ltd, NetMed Hellas SA, Multichoice Hellas SA κατά QC Leisure, David Richardson, AV Station plc, Malcolm Chamberlain, Michael Madden, SR Leisure Ltd, Philip George Charles Houghton, Derek Owen (C-403/08), Karen Murphy κατά Media Protection Services Ltd (C-429/08)

(Συνεκδικασθείσες υποθέσεις C-403/08 και C-429/08) (1)

(Αίτηση εκδόσεως προδικαστικής αποφάσεως - Αίτηση συμμετοχής στη διαδικασία - Απόρριψη)

2010/C 100/15

Γλώσσα διαδικασίας: η αγγλική

Αιτούν δικαστήριο

High Court of Justice (Chancery Division), High Court of Justice (England & Wales), Queen’s Bench Division (Administrative Court)

Διάδικοι στις υποθέσεις των κύριων δικών

Football Association Premier League Ltd, NetMed Hellas SA, Multichoice Hellas SA (C-403/08), Karen Murphy (C-429/08)

κατά

QC Leisure, David Richardson, AV Station plc, Malcolm Chamberlain, Michael Madden, SR Leisure Ltd, Philip George Charles Houghton, Derek Owen (C-403/08), Media Protection Services Ltd (C-429/08)

Αντικείμενο

Αίτηση εκδόσεως προδικαστικής αποφάσεως — High Court of Justice (Chancery Division), Queen's Bench Division (Administrarive Court) — Ερμηνεία των άρθρων 28, 30, 49, και 81 ΕΚ καθώς και των άρθρων 2, στοιχεία α' και ε', 4, στοιχείο α' και 5 της οδηγίας 98/84/ΕΚ, του Ευρωπαϊκού Κοινοβουλίου και του Συμβουλίου, της 20ής Νοεμβρίου 1998, για τη νομική προστασία των υπηρεσιών που βασίζονται ή συνίστανται στην παροχή πρόσβασης υπό όρους (ΕΕ L 320, σ. 54), των άρθρων 2, 3 και 5, παράγραφος 1, της οδηγίας 2001/29/ΕΚ του Ευρωπαϊκού Κοινοβουλίου και του Συμβουλίου, της 22ας Μαΐου 2001, για την εναρμόνιση ορισμένων πτυχών του δικαιώματος του δημιουργού και συγγενικών δικαιωμάτων στην κοινωνία της πληροφορίας (ΕΕ L 167, σ. 10), του άρθρου 1, στοιχεία α' και β' της οδηγίας 89/552/ΕΟΚ του Συμβουλίου, της 3ης Οκτωβρίου 1989, για τον συντονισμό ορισμένων νομοθετικών, κανονιστικών και διοικητικών διατάξεων των κρατών μελών σχετικά με την άσκηση τηλεοπτικών δραστηριοτήτων (ΕΕ L 298, σ.23) και ερμηνεία της οδηγίας 93/83/ΕΟΚ του Συμβουλίου, της 27ης Σεπτεμβρίου 1993, περί συντονισμού ορισμένων κανόνων όσον αφορά το δικαίωμα του δημιουργού και τα συγγενικά δικαιώματα που εφαρμόζονται στις δορυφορικές ραδιοτηλεοπτικές μεταδόσεις και την καλωδιακή αναμετάδοση (ΕΕ L 248, σ. 15) — Χορήγηση, έναντι αμοιβής, αποκλειστικών αδειών για την εξασφάλιση αναμεταδόσεως μέσω δορυφόρου ποδοσφαιρικών αγώνων — Εμπορία στο Ηνωμένο Βασίλειο νομίμως διατιθέμενων στην αγορά άλλου κράτους μέλους καρτών αποκωδικοποίησης, οι οποίες καθιστούν δυνατή την παρακολούθηση των αγώνων αυτών κατά παράβαση των αποκλειστικών αδειών που έχουν χορηγηθεί

Διατακτικό

1) Οι αιτήσεις συμμετοχής στη διαδικασία που υπέβαλαν η Union des associations européennes de football (UEFA), η British Sky Broadcasting Ltd, η Setanta Sports Sàrl και η The Motion Picture Association απορρίπτονται.

2) Παρέλκει η απόφαση επί των δικαστικών εξόδων.

(1) ΕΕ C 301 της 22.11.2008.